Szigetmonostor Község Önkormányzata Képviselő-testületének 13/2015. (VIII. 31.) önkormányzati rendelete

az étkezési térítési díjak megállapításáról és beszedéséről

 Hatályos: 2022. 08. 01

Szigetmonostor Község Önkormányzatának Képviselő-testülete Magyarország [Alaptörvényének 32. cikk (2) bekezdés](https://njt.hu/jogszabaly/2011-4301-02-00#CA32@BE2)e szerinti feladatkörében eljárva, Magyarország helyi önkormányzatairól szóló [2011. évi CLXXXIX. törvény 13. § (1) bekezdés](https://njt.hu/jogszabaly/2011-189-00-00#SZ13@BE1)ében, valamint a gyermekek védelméről és a gyámügyi igazgatásról szóló [1997. évi XXXI. törvény 29. §](https://njt.hu/jogszabaly/1997-31-00-00#SZ29)-ában foglalt felhatalmazás alapján az étkezési térítési díjakról szóló 14/2006. (XII.07.) számú rendeletét (a továbbiakban: R) az alábbiak szerint módosítja:

**1. §** E rendelet (a továbbiakban: R.) hatálya kiterjed Szigetmonostor Község közigazgatási területén

a) a nevelési- és oktatási intézményekben ellátott gyermekek étkezési térítési díjaira;

b) az önkormányzat, vagy annak intézménye, továbbá a Zöldsziget Körzeti Általános Iskola és Alapfokú Művészetoktatási Intézmény alkalmazásában álló köztisztviselők, közalkalmazottak és munkavállalói jogviszonyban állók (a továbbiakban: alkalmazottak) étkezési térítési díjaira;

c) a közétkeztetést nem az [a)](https://or.njt.hu/eli/731069/r/2015/13#SZ1@BE0@POA) vagy [b) pont](https://or.njt.hu/eli/731069/r/2015/13#SZ1@BE0@POB) szerinti körbe tartozó vendég igénybevevők étkezési térítési díjaira.

**2. §** (1) Az önkormányzat által nyújtott közétkeztetésért az [1. §](https://or.njt.hu/eli/731069/r/2015/13#SZ1) szerinti jogosultaknak térítési díjat kell fizetnie havonta utólagos elszámolással a mellékletben foglalt mérték szerint.

(2) Ha az ellátást betegség vagy bármilyen más ok miatt nem veszik igénybe, a távolmaradást haladéktalanul be kell jelenteni. A bejelentés a havi díj és az adagszám megállapítására tekintettel a távolmaradást megelőző nap 12 óráig fogadható el.

(3) A kötelezett bejelentését megteheti személyesen, telefonon, vagy e-mailben az élelmezési ügyintéző felé. A fizetésre kötelezett betegség esetén, illetve egyéb ok esetén a bejelentés napjától mentesül a térítési díj fizetése alól.

**3. §** (1) Ha az ellátást betegség vagy bármilyen más ok miatt nem veszik igénybe, a távolmaradást haladéktalanul be kell jelenteni. A bejelentés a havi díj és az adagszám megállapítására tekintettel a távolmaradást megelőző nap 12 óráig fogadható el.

(2) A távolmaradás idejére jutó étkezési térítési díj fizetése alól a kötelezett csak akkor mentesül, ha a bejelentést a [(1) bekezdés](https://or.njt.hu/eli/731069/r/2015/13#SZ3@BE1)ben rögzített határidőig megtette.

(3) A kötelezett bejelentését megteheti személyesen, telefonon, vagy e-mailben az élelmezési ügyintéző felé. A fizetésre kötelezett betegség esetén, illetve egyéb ok esetén a bejelentés napjától mentesül a térítési díj fizetése alól.

(4) A bejelentés megtételét követően az adott napra kifizetett étkezés 12-13 óra között elvihető, de ezt a bejelentés megtételekor előre jelezni kell.

**4. §** (1) Amennyiben ingyenes étkezésre jogosult gyermek szülője a lemondási kötelezettségének nem tesz eleget, úgy a hiányzást követő második naptól az étkezés szüneteltetésre kerül a szülő ellenkező tartalmú nyilatkozatáig.

(2) Amennyiben a térítési díjra kötelezett a lemondási kötelezettségének nem tesz eleget, úgy a hiányzást követő második tanítási/nevelési naptól az étkezés szüneteltetésre kerül az ellenkező tartalmú nyilatkozatig.

(3) Az étkezés újbóli igénylését az ingyenes étkezésre jogosult gyermek szülője, illetve a térítési díj fizetésre kötelezett gyermek szülője az esedékességet megelőző napon 12 óráig köteles bejelenteni annak, akinek a részére az étkezés igénybevételére irányuló kérelmét benyújtotta, és aki továbbítja a bejelentést az élelmezési ügyintéző felé annak érdekében, hogy az igénybevevő a kért ellátásban újból részesüljön.

**5. §** (1) Az étkezési térítési díjat a térítési díj megfizetésére kötelezett személy a tárgyhó tekintetében – a részére átadott csekken, vagy átutalással, a jelzett fizetési határidőig – az igénybevételt megelőző hónap 20. napjáig köteles megfizetni. Az étkezési térítési díjak mértékét a R. 1. számú melléklete tartalmazza. A díj határidőre történő meg nem fizetése esetén az étkezés a következő hónap első napjától nem vehető igénybe.

(2) Az előre befizetett étkezési térítési díjat a következő fizetés alkalmával be kell számítani, ha a kötelezett a díjfizetés alól mentesül vagy az étkezési térítési díj összege csökken.

(3) Az étkezési térítési díjat vissza kell fizetni, ha a gyermek, tanuló az intézményből végleg távozott és nem vette igénybe az étkezést.

(4) Azon térítési díjfizetésre kötelezett személy részére, akinek díjhátraléka áll fenn, kérelemre az Önkormányzat a tartozásának kiegyenlítéséig legfeljebb 12 havi részletfizetési lehetőséget biztosít. Amennyiben a kötelezett a díjhátralék fizetését nem kezdi meg 2016. január 1-ig, illetve a részletfizetési kötelezettségének nem tesz eleget, úgy az ellátás a részletfizetés lehetőségének felajánlását, valamint a részletfizetési kötelezettség nem teljesítését követő hatodik hónaptól nem vehető igénybe egészen addig, amíg a fizetésre kötelezett a díjhátralékát nem rendezi.

**6. §** Meg kell szüntetni az ellátást

a) az igénybevevő illetve gyermek esetében a szülő, törvényes képviselő erre irányuló nyilatkozata esetén,

b) ha az igénybevevő gyermek tanulói jogviszonya, illetve óvodai ellátása az intézményben megszűnt,

c) az [5. § (4) bekezdés](https://or.njt.hu/eli/731069/r/2015/13#SZ5@BE4)ben szabályozott esetben.

**7. §** E rendelet 2016. január 1-jén lép hatályba, egyidejűleg hatályát veszíti a Szigetmonostor Község Önkormányzatának az étkezési térítési díjakról szóló 14/2006. (XII.07.) számú, a 14/2011. (XI.28.) számú, a 2/2013. (I.29.) számú, a 13/2014. (V.20.) számú, továbbá a 12/2015. (VII.07.) rendelete.

*[1. melléklet](https://or.njt.hu/download/427/resources/EJR_40605299-az__tkez_si_t_r_t_si_d_jak_rendelet_-_mell_klet.pdf" \t "_blank)*